Olmaz (Miskin Abdal)
Sultanım fərmanı, paşa qəzəbi... 
Paşam, mürvət eylə, belə kar olmaz. 
Üzdü məni bu yolların əzabı,
Paşam, mürvət eylə, belə kar olmaz.

Canım qoydum mürşüdümün yolunda, 
Sərdakərdan qalmışam Urum elində, 
İslam bada gəlir cəllad əlində,
Paşam, mürvət eylə, belə kar olmaz.

Cüda Miskin çəkər qəmi-möhnəti,
On iki imamdı Peyğəmbərin züryəti, 
Sünnü, şiə Məhəmmədin hümməti, 
Paşam, mürvət eylə, belə kar olmaz.
Qoşmalar